OpenLLM-France/wikimedia huggingface dataset:
# Rotang

El rotang (que deriva del malai rotan), canya massissa, jonc d'Índies, canya de Bengala o canya de l'Índia (Calamus rotang), és un grup d'unes 600 espècies de plantes de la família arecàcia (palmeres). Són natives de les regions tropicals d'Àfrica, Àsa i Australàsia.

## Estructura

La majoria dels rotangs difereixen d'altres espècies de palmeres pel fet de tenir les tiges primes, 2–5 cm de diàmetre amb nusos llargs entre les fulles; a més no són arbres sinó que són lianes que s'entortolliguen en els arbres. Superficialment semblen bambú. Algunes espècies no s'aguanten per elles mateixes i necessiten un suport però d'altres gèneres (per exemple Metroxylon, Pigafetta, Raphia) s'assemblen més a les típiques palmeres. Molts rotangs tenen ganxos o espines que també repel·leixen els herbívors. Els rotangs poden arribar a fer 240 metres de llarg (en el gènere Calamus) El (70%) de les espècies viuen a Indonèsia.
Aquest grup de plantes està amenaçat per la sobreexplotació.

## Usos

El rotang és una fusta lleugera i molt fàcil de treballar que s'ha utilitzat des de temps molt antics. Tot i que les tiges mai no són gaire gruixudes, es poden doblegar escalfant-les sota pressió, podent fer formes molt creatives. És un material que té la propietat de ser molt fort, elàstic i de resistir força bé la intempèrie i els atacs dels insectes xilòfags, com els corcs i els tèrmits.
El rotang és molt utilitzat per fer mobles, que a Europa s'anomenen erròniament de bambú. També s'utilitza per fer bastons, braçalets, cistells i llums de peu, entre altres coses.
A Brunei, Malàisia i Singapur els bastons per infligir càstic corporal són una vara de rotang.
Un dels nous usos de rotang és per fabricar material ossi artificial utilitzat en cirurgia.

## Referències

* ↑ H. Walter Vegetació i zones climàtiques del món
* ↑ MacKinnon, K. (1998) Sustainable use as a conservation tool in the forests of South-East Asia. Conservation of Biological Resources (E.J. Milner Gulland & R Mace, eds), pp 174-192. Blackwell Science, Oxford.
* ↑ Judicial corporal punishment in Singapore, Malaysia and Brunei
* ↑ Ossos artificials - BBC

## Enllaços externs

* Xarxa internacional del bambú i el ratan Arxivat 2005-04-03 a Wayback Machine. (INBAR)
# Èunas

Èunas (francès Eaunes) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Happy childhood

Happy childhood és un mural pintat amb esprai al carrer de la Unió de Martorell (Baix Llobregat). Obra de l'artista lleidatana Mireia Serra, coneguda artísticament com a Lily Brick, està dedicat al respecte als infants. Va ser realitzat el novembre de 2018, formant part de la tercera edició d'IntArtvenció.
L'abril de 2023 aquest mural va ser seleccionat per la plataforma global Street Art Cities en el concurs que organitza cada mes a través del seu web i que reuneix obres d'art urbà de tot el món.

## Referències

* ↑ «Lily Brik pinta un mural sobre el respecte als infants al carrer de la Unió». Ajuntament de Martorell, 21-11-2018. Arxivat de l'original el 13 de maig 2023. [Consulta: 14 maig 2023].
* ↑ «Murals internacionals». Segre, 14-05-2023.
* ↑ «Happy Childhood». Street Art Cities.
# Profecia ΑΙΜΑ

La profecia AIMA, en grec medieval Αἷμα, una paraula que significa 'sang', era, com diu l'historiador romà d'Orient Nicetes Coniata, una resposta profètica al problema de la successió dins de la dinastia dels Comnens a l'Imperi Romà d'Orient.
Es va començar a difondre durant el regnat de Manuel I Comnè (1143 - 1180). Bàsicament, feia la predicció que les lletres inicials dels noms dels emperadors de la dinastia dels Comnens seguirien la paraula A-I-M-A. Els emperadors de la dinastia havien estat, fins aleshores, Aleix I Comnè (Alexios (α) - alfa), Joan II Comnè (Ioannis (ι) - iota) i Manuel I Comnè (Manuel (μ) - mu). El fet que Manuel fos emperador va ser inesperat, perquè era el tercer fill de Joan. Creient que el nom del seu successor havia de començar amb la lletra alfa, Manuel va batejar el primer fill de la seva filla Maria amb el nom d'Aleix. També va posar aquest nom a un o dos dels seus fills il·legítims, i finalment al seu fill legítim Aleix, que va tenir del segon matrimoni.
El regnat d'Aleix II va durar només tres anys, abans que fos deposat i assassinat pel seu cosí Andrònic I Comnè, amb el qual, segons es va pensar, es reiniciava el cicle de la profecia AIMA. Així, a Andrònic el succeiria un emperador amb un nom que comencés per I (iota). Andrònic tenia por que li usurpés el tron un dels seus cosins, Isaac Comnè de Xipre. Fos coincidència o no, Andrònic va ser assassinat durant una revolta l'any 1185 en la qual va triomfar Isaac II Àngel, que el va succeir.

## Referències

* ↑ Nicetes Coniata. Historia 170
* ↑ Varzós, Konstandinos. Η γενεαλογία των Κομνηνών. Tessalònica: Centre d'Estudis Bizantins de la Universitat de Tessalònica, 1984, p. 521, 527, 529-530.
# Pavone Canavese

Pavone Canavese és un comune (municipi) de la ciutat metropolitana de Torí, a la regió italiana del Piemont, situat a uns 45 quilòmetres al nord-est de Torí. A 1 de gener de 2019 la seva població era de 3.848 habitants.
Pavone Canavese limita amb els següents municipis: Ivrea, Banchette, Samone, Colleretto Giacosa, Romano Canavese, Perosa Canavese i San Martino Canavese.

## Referències

* ↑ «Resident population on 1st january» (en anglès). ISTAT. [Consulta: 8 abril 2020].
# Josh Dun

Joshua William Dun, més conegut com a Josh Dun (Columbus, 18 de juny de 1988) és un músic estatunidenc. És reconegut per ser el bateria del duo musical Twenty One Pilots, que forma juntament amb Tyler Joseph, però també ha col·laborat amb altres artistes. El duet ha estat nominat a sis premis Grammy, dels quals n'ha guanyat un.

## Discografia
### Àlbums
#### amb House of Heroes

* Suburba (2010)

#### amb Twenty One Pilots

* Regional at Best (2011)
* Vessel (2013)
* Blurryface (2015)
* Trench (2018)
* Scaled and Icy (2021)
* Clancy (2024)

### amb altres artistes

Llista de cançons on apareix Josh Dun :
| Any | Cançó | Àlbum | Artista | Notes |
| 2016 | "Midnight Heart" | x Infinity | George Watsky | Dun fa un cameo al videoclip. |
| 2017 | "Savage" "Almost Had Me" | Skin and Earth | Lights | |
| 2017 | "Orthodontist Girl" | The Knife | Goldfinger | |
| 2018 | | A Picture Perfect Hollywood Heartbreak | Zach Callison | Dun toca la bateria en totes les cançons de l'àlbum. |
| 2020 | "Dark Times" | I'd Rather Die Than Let You In | The Hunna | |
| 2020 | "Happy Face" | 33 | Jagwar Twin | La cançó es va publicar el 21 de desembre de 2020 i compta amb Dun a la bateria i la trompeta. |
| 2020 | "The MegaMix Drum Cover" | | Josh Dun, Matt McGuire | |
| 2022 | "In My Head" | Pep | Lights | La cançó es va estrenar en març. |
| 2023 | "Great Time to Be Human" | | Jagwar Twin | |

## Vegeu també

* Tyler Joseph
* Twenty One Pilots

## Notes

* ↑ En Suburba l'intèrpret de la bateria és Colin Rigsby, però Josh Dun va substituir Rigsby durant la gira de l'àlbum.
* ↑ Dun es va unir a Twenty One Pilots al final de la producció de Regional at Best. No interpreta com a tal en cap dels temes inclosos en l'àlbum, tot i això, apareix als crèdits de les notes de l'àlbum en les còpies físiques del disc.

## Referències

* ↑ Clemente, Clara. «Twenty One Pilots actuaran per primera vegada a Barcelona (data, lloc, entrades, preus)». Time Out, 22-04-2025. [Consulta: 1r juny 2024].
* ↑ «Concert de Twenty One Pilots al Palau Sant Jordi el 2025». Betevé, 27-03-2024. [Consulta: 1r juny 2024].
* ↑ ACN Barcelona. «Twenty One Pilots actuarà al Palau Sant Jordi el 22 d’abril de 2025». La República, 27-03-2024. [Consulta: 1r juny 2024].
* ↑ «Grammy Awards 2017: See the Full Winners List». Billboard, 12-02-2017 [Consulta: 1r març 2017].
# Muraena insularum

Muraena insularum és una espècie de peix de la família dels murènids i de l'ordre dels anguil·liformes.

## Distribució geogràfica

Es troba a les Illes Galápagos.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rotary Club de Barcelona

El Rotary Club de Barcelona (RCB) és un club de servei, compost per voluntaris amb finalitats altruistes, fundat en 1922 a Barcelona pertanyent a la xarxa internacional Rotary International.
El 'Rotary Club de Barcelona' es va fundar el mes d'abril de l'any 1922, convertint-se en el tercer club més antic del continent europeu, i el segon club Rotary fundat en Espanya. El Club passà un període de clandestinitat entre els anys 1939 i 1977, però a partir de l'any 1978 tornà a la plena activitat. El 13 de desembre de 1921, després d'una trobada al despatx de Mr. W.E. Powell, un empresari americà resident a Barcelona i president de la Cambra de Comerç Americana, es va nomenar la primera Junta del Club. Aquesta, va estar composta pel seu president Mr. W. E. Powell, el vicepresident Lluís Riera i Sole, el secretari Carles Carandini, el tresorer Mr. Cadwell, el censor Pere Coll i Llach, i Joan Jalibert com a vocal. Des del 2022 Laia Marín i Sellarés és la nova presidenta del Rotary Club de Barcelona.
Els seus projectes locals i internacionals engloben accions socials i també mediambientals. Entre les seves activitats es troben la celebració d'àpats i concerts solidaris. Així, el 2012 engegà l'anomenat projecte ALPAN (Aliments per a necessitats), consistent en la creació de dos menjadors socials de Barcelona. D'aquesta manera, les esglésies barcelonines de La nostra Senyora de Núria, a Sant Gervasi, i Santa Tecla, a La Maternidat-Sant Ramon, reparteixen més de 4.000 esmorzars al mes, procedents d'hotels de la ciutat de Barcelona.

## Referències

* ↑ Montclús, Joaquim «Rotary, un club centenari». La Vanguardia, 22-12-2022 [Consulta: 16 gener 2023].
* ↑ «El Rotary Club de Barcelona celebra el XXX aniversario de su restauración». La Razón, 28-04-2009 [Consulta: 19 gener 2023].
* ↑ Pérez Soler, S. «Empresaris altruistes Rotary Internacional és una organització privada, constituïda per empresaris i professionals, que promou la pau arreu del món. L'any 1922 va arribar a Catalunya, però va ser prohibida durant la Guerra Civil i la dictadura franquista». El Punt Avui, 03-05-2009 [Consulta: 19 gener 2023].
* ↑ «Cambio de collares 22-23 del Rotary Club de Barcelona y Distrito 2202». RCB. [Consulta: 19 gener 2023].
* ↑ «El Rotary Club de Barcelona engega el projecte ALPAN». Xarxanet, 11-10-2012 [Consulta: 19 gener 2023].
* ↑ «Laia Marín: "Rotary Barcelona dona cada dia 800 àpats en menjadors socials"». La nit dels ignorants. Corporació Catalana de Mitjans Audiovisuals. [Consulta: 19 gener 2023].

## Bibliografia

* Ponce Alberca, Julio «Notas para un estudio del rotarismo en España (1920-1936)». Revista de historia contemporánea, Núm. 6, 1995, pàgs. 265-288. ISSN: 0212-4416.

## Enllaços externs

* Rotary Club de Barcelona
# Segon Tractat del Gran Set

El Segon Tractat del Gran Set és un manuscrit apòcrif de contingut gnòstic que forma part del Còdex VII dels Manuscrits de Nag Hammadi. Escrit en llengua copta, se suposa redactat a la segona meitat del segle ii. Set és citat a la Bíblia com un dels fills d'Adam i Eva

## Contingut

El Segon Tractat del Gran Set és un diàleg apocalíptic que discorre entre Jesús i la comunitat gnòstica. El nom de Set no torna a sortir, només al títol, i se suposa que el narrador protagonista és el mateix Jesucrist. El text presenta d'una manera senzilla, la història de la missió del Salvador que li va confiar l'assemblea celestial: el seu descens a la Terra, la trobada amb els poders terrenals, la seva crucifixió i el seu retorn al Pleroma.
Segueix una tesi que també es desenvolupa a l'Apocalipsi Gnòstic de Pere (NHC VII, 3), que diu que la mort de Jesucrist no es va produir i no va morir a la creu. Tothom pensava que havia patit i mort, però els governants havia capturat l'home equivocat. Basilides citat per Ireneu de Lió, defensava també aquesta tesi, i deia que Simó de Cirene va ser al que realment van crucificar.
| « | "No em van colpejar. Els que hi eren pensaven haver-me castigat. I no vaig morir verdaderament, sinó en aparença ... La meva mort, que creien que passava ... pel seu error i ignorància ... Era un altre, Simó, el que portava la creu sobre les espatlles. Va ser un altre a qui van posar la corona d'espines ... I vaig riure veient la seva ignorància. | » |
| — Narrat per Jesús |||
Aquesta interpretació és similar a la que es troba a l'Alcorà i a altres textos islàmics sobre la suposada mort de Jesús. Fins que no es van trobar aquests manuscrits, es pensava que la creença de què Jesús no va morir a la creu només es trobava en la teologia islàmica del segle vii. Però algunes sectes gnòstiques creien que Jesús no era un home sinó un esperit i, per tant, no podia morir, com plantejava el Docetisme.

## Referències

* ↑ Gènesi 4:25 i seg.
* ↑ Wisse, Frederik. Nag Hammadi Codex VII. Leiden: E.J. Brill, 1996, p. 36-80. ISBN 9004104518.
* ↑ Barnstone, Willis (et al.). «The Second Treatise of the Grath Seth». The Gnostic Bible p. 465-466. Boston: New Seeds, 2006. [Consulta: 10-XI-2018].
# Héctor Castro

Héctor Castro (Montevideo, 29 de novembre de 1904 - Montevideo, 15 de setembre de 1960) fou un futbolista i entrenador de futbol uruguaià.

## Biografia

Quan només tenia 13 anys va perdre un braç accidentalment usant una serra elèctrica, d'aquí el sobrenom que se li atorgà, El manco (el manc).
Amb la selecció de l'Uruguai marcà dos gols al Mundial de 1930, un d'ells a la final que contribuí a la victòria de la selecció al campionat. A més guanyà la medalla d'or als Jocs Olímpics de 1928 d'Amsterdam i dues Copes Amèrica els anys 1926 i 1935.
Inicià la seva trajectòria de club amb només 17 any al modest CA Lito. El 1923/24 ingressà al Nacional, club amb el qual guanyà tres lligues del país (1924, 1933, 1934). Es retirà el 1936 al Nacional després d'una breu estada a l'Estudiantes de La Plata argentí. Posteriorment treballà d'entrenador amb el mateix Nacional, al qual feu guanyar 5 campionats més els anys 1940, 1941, 1942, 1943, i 1952.
Va morir el 1960 a l'edat de 55 anys.

## Palmarès

Com a jugador
* Copa del Món de futbol: 1930
* Jocs Olímpics: 1928
* Copa Amèrica de futbol: 1926, 1935
* Campionat uruguaià de futbol: 1924, 1933, 1934
* Copa Lipton: 1924, 1927, 1929
* Copa Newton: 1929, 1930
Com a entrenador
* Campionat uruguaià de futbol: 1940, 1941, 1942, 1943, 1952 (1939 com a assistent)
* Copa Ricardo Aldao: 1940, 1942

## Referències

* 1 2 «Héctor Castro Biography». Arxivat de l'original el 12 de juny 2010. [Consulta: 26 març 2011]. Consultat el 30 juliol 2009.

## Enllaços externs

* (castellà) Biografia Arxivat 2012-01-10 a Wayback Machine.
# Bolxie Ivànkovo

Bolxie Ivànkovo (en rus: Большое Иваньково) és un poble de l'óblast de Vladímir, a Rússia, segons el cens del 2010 tenia 68 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Marcilhac e Sent Quentin

Marcilhac e Sent Quentin (en francès Marcillac-Saint-Quentin) és una comuna francesa del departament de la Dordonya, a la Nova Aquitània, a França.

## Geografia
### Situació i comunicacions

Marcillac-Saint-Quentin està a 80 km al sud-oest de Périgueux, la capital de la Dordonya. La ciutat important més propera que té és Brive-la-Gaillarde, a 48 km.
Les carreteres més properes al municipi són la D704, la D64 i la D60.

### Municipis propers

* Tamniès, a 6,1 km.
* La Chapelle-Aubareil, a 6,5 km.
* Proissans, a 9 km.
* Marquay, a 9,2 km.
* Sent Crespin e Carlucet, a 9,4 km.
* Sent Giniés, a 10,4 km.

## Administració

Llista d'alcaldes :
| Període | Identitat | Partit |
| 1974- | Jean-Pierre Doursat | PS |

## Història

El 1827, les comunes de Marcillac i de Saint-Quentin es van fusionar sota el nom de Marcillac-Saint-Quentin.
L'antiga comuna de Marcillac deu el seu nom a una vil·la gal·loromana. La de Sant Quintí, a les relíquies del sant.

## Demografia

Evolució demogràfica (font: Insee)
* 1962 - 378 h
* 1975 - 407 h
* 1990 - 598 h.
* 1999 - 664 h

## Economia

* Pastures
* Agricultura: cereals, vinya i tabac
* Ramaderia: porcina, bovina i aviram
* Venda de productes de la granja.
* Agroturisme i càmping.

## Patrimoni i turisme

* Hi ha jaciments prehistòrics.
* Runes del castell de Barry, del segle xix, amb torres del segle XV i una capella del segle xvii.
* Castell de Laserre, restaurat al segle xix, amb vestigis medievals i del Renaixement. Té una capella neogòtica.
* Mas del segle xvi.
* Església de Sant Quintí, del segle xii, restaurada al segle xix.
* Església de Marcillac. Amb capelles i un cor del segle xvi, baixos relleus carolingis.
* Bosc de Lasserre.
* Ribes de la Beune.
* Festa patronal: diumenge posterior a Tots Sants.

## Referències

* ↑ «Toponímia occitana». Arxivat de l'original el 2012-03-15. [Consulta: 10 novembre 2010].
# Procymbopteryx

Procymbopteryx és un gènere monotípic d'arnes de la família Crambidae. Conté només una espècie, Procymbopteryx belialis, que es troba a Mèxic (Guerrero) i Arizona. La seva envergadura és de 17 mm.

## Referències

* ↑ «GlobIZ search». Global Information System on Pyraloidea. [Consulta: 20 abril 2019].
* ↑ mothphotographersgroup
* ↑ Druce, H. 1899. Lepidoptera - Heterocera. Vol. 2. Biologia Centrali-Americana. p. (557)
# Can Parellada (Subirats)

Can Parellada és una masia del municipi de Subirats (Alt Penedès) protegida com a bé cultural d'interès local.
És una masia de planta quadrangular, composta de planta baixa, pis principal i golfes. Les façanes són de composició simètrica amb balcons, finestrals i coronaments amb frontó motllurat i la coberta és de teula àrab en forma de creu i terrats laterals. L'interior també té força interès i s'hi conserven mobles i complements de l'època. També hi ha una masia del segle xv annexa, de planta rectangular, coberta a dues aigües amb un portal adovellat amb arcs de diafragma ogival. Per acabar, esmentar el jardí romàntic on trobem una torre de rellotge feta de maó. El conjunt és tancat per un baluard.

## Referències

* 1 2 «Can Parellada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Veľké Uherce

Veľké Uherce és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1274.
# Bolxevitsi

Bolxevitsi - Большевицы (rus) - és un poble de l'óblast de Smolensk, a Rússia, que el 2007 tenia 12 habitants.

## Referències

* ↑ Bespiatov, T. «Смоленская область» (en rus). [Consulta: 14 febrer 2021].
# Josh Gad

Joshua Ilan Gad (Hollywood, Florida; 23 de febrer de 1981), més conegut com Josh Gad, és un actor estatunidenc famós per fer la veu d'Olaf a Frozen i per interpretar a Elder Arnold Cunningham en el musical de Broadway The Book of Mormon, paper pel qual va estar nominat a un Tony a la categoria de Millor actor en un musical. També se'l coneix pel seu paper com a Ryan Church en la sèrie Back to You (2007–08). També va aparèixer en sèries com ER (2005), The Daily Show, Bored to Death (2010), Modern Family (2011,2020), New Girl (2012–15), i Numb3rs (2008–09). En el cinema, ha estat en The Rocker, Crossing Over, She Wants Me, 21, Love and Other Drugs, Jobs, Pixels, Angry Birds i la seua seqüela, La bella i la bèstia, Murder on the Orient Express i com a Skip Gilchrist en la sitcom 1600 Penn (2012–13).

## Referències

* ↑ «PLAYBILL.COM'S CUE & A: Book of Mormon Star Josh Gad». Playbill.
* ↑ «Josh Gad biography». Arxivat de l'original el 2015-09-04. [Consulta: 2 setembre 2015].
* ↑ Hall, Mel. «10 Of Josh Gad's Best Performances, Ranked By Rotten Tomatoes». Screen Rant, 30-07-2020. [Consulta: 27 febrer 2022].
* ↑ Major, Michael. «VIDEO: Josh Gad Recalls Forgetting BOOK OF MORMON Lines on THE KELLY CLARKSON SHOW». Broadway World, 12-01-2022. [Consulta: 27 febrer 2022].
* ↑ Cox, Gordon. «2011 Tony Award winners list». Variety, 12-06-2011. [Consulta: 27 febrer 2022].
* ↑ «Development Update: Thursday-Friday, April 12-13». The Futon Critic, 13-04-2007. [Consulta: 27 febrer 2022].
* ↑ «Josh Gad». [Consulta: 27 febrer 2022].
* ↑ Rahman, Ray. «Josh Gad on Jon Stewart's Daily Show legacy, his audition, and more: Interview». Entertainment Weekly, 05-08-2015. [Consulta: 27 febrer 2022].
* ↑ Kandell, Steve. «Bored to Death Recap: Menticide - TV» (en anglès americà). [Consulta: 27 febrer 2022].
* ↑ August 30, Dan Snierson Updated; EDT, 2011 at 09:05 PM. «'Modern Family': Josh Gad of 'Book of Mormon' to guest star -- EXCLUSIVE» (en anglès). [Consulta: 27 febrer 2022].
* 1 2 O'Connell, Mikey; O'Connell, Mikey. «‘New Girl’: Josh Gad on His Unsuccessful Romancing of Jess in the Season 2 Premiere» (en anglès americà), 25-09-2012. [Consulta: 27 febrer 2022].
* ↑ «The Rocker» (en anglès). [Consulta: 27 febrer 2022].
* ↑ Lloyd, Kenji. «New Trailer for She Wants Me with Josh Gad, Hilary Duff, and Charlie Sheen» (en anglès britànic), 09-05-2012. [Consulta: 27 febrer 2022].
* ↑ «Interview with Jobs' Josh Gad» (en anglès americà), 14-08-2013. [Consulta: 27 febrer 2022].
* ↑ published, Mike Reyes. «Josh Gad Reveals The Pixels Scene He Intentionally Ruined With Laughter» (en anglès), 23-07-2015. [Consulta: 27 febrer 2022].
* ↑ «Angry Birds Movie Voice Cast Announced, Includes Game of Thrones and SNL Vets» (en anglès americà). [Consulta: 27 febrer 2022].
* 1 2 published, Jessica Rawden. «Josh Gad Reveals The Beauty And The Beast Scene That Tricked Almost Everyone» (en anglès), 14-06-2020. [Consulta: 27 febrer 2022].
* ↑ «Josh Gad» (en anglès americà). [Consulta: 27 febrer 2022].
* ↑ «New NBC Series "1600 Penn," Starring Josh Gad, Premieres Dec. 17» (en anglès). [Consulta: 27 febrer 2022].